PROJEKTS

*satur ierobežotas pieejamības informāciju*

*(vārds, uzvārds, personas kods, ziņas par nekustamo īpašumu)*

**Par atmežošanas atļauju lauksaimniecībā izmantojamās zemes ierīkošanai mežā**

**īpašumā [..], Alūksnes novadā**

Izskatot nekustamā īpašuma [..], Alūksnes novadā, kadastra  Nr. [..], īpašnieka [..] 23.08.2023. iesniegumu, kas saņemts Alūksnes novada pašvaldībā 23.08.2023. un reģistrēts ar Nr. ANP/1-24/23/694, par atļauju meža zemes atmežošanai nekustamā īpašuma [..] sastāvā esošajā zemes vienībā ar kadastra apzīmējumu [..] (turpmāk – Iesniegums), konstatēts:

1. [..] (turpmāk – Īpašnieks) ir nekustamā īpašuma [..], Alūksnes novadā, kadastra  Nr. [..], īpašnieks saskaņā ar Vidzemes rajona tiesas [..] zemesgrāmatas nodalījumu Nr.400.
2. Īpašnieks zemes vienībā ar kadastra apzīmējumu [..] vēlas atmežot meža zemes nogabalu 0,17 ha platībā, kas atrodas 1. kvartāla 8. nogabalā.
3. Saskaņā ar Meža likuma 41. panta pirmo daļu *platību atmežo, ja tas nepieciešams […] lauksaimniecībā izmantojamās zemes ierīkošanai.*
4. Saskaņā ar Alūksnes novada pašvaldības domes 2015. gada 27. augusta saistošo noteikumu Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada domes 2023.gada 27.aprīļa saistošajiem noteikumiem Nr. 7/2023; 2023.gada 31.augusta saistošajiem noteikumiem Nr. 22/2023) 173. punktu, meža zemes atmežošana jāveic atbilstoši normatīvajos aktos noteiktajai kārtībai.
5. Saskaņā ar Ministru kabineta 2013. gada 5. marta noteikumiem Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” ir saņemti atzinumi no Valsts meža dienesta Ziemeļaustrumu virsmežniecības (01.09.2023. Nr. VM8.5-3/323; saņemts pašvaldībā 01.09.2023. un reģistrēts ar Nr. ANP/1-35/23/3096), Valsts vides dienesta Atļauju pārvaldes (01.09.2023. Nr. 11.2/AP/9673/2023; saņemts pašvaldībā 01.09.2023. un reģistrēts ar Nr. ANP/1-35/23/3093) un Dabas aizsardzības pārvaldes Vidzemes reģionālās administrācijas (27.09.2023. Nr.3.13.4/5972/2023-N.; saņemts pašvaldībā 28.09.2023. un reģistrēts ar Nr. ANP/1-35/23/3398) par to, ka ir pieļaujama plānotā atmežošana, tā nav pretrunā ar dabas un vides aizsardzību reglamentējošiem normatīvajiem aktiem, un minētajām institūcijām nav iebildumu.
6. Valsts meža dienesta Ziemeļaustrumu virsmežniecība (turpmāk – Virsmežniecība) ar 13.10.2023. vēstuli Nr. VM8.5-3/371, kas saņemta pašvaldībā 16.10.2023. un reģistrēta ar Nr. ANP/1-35/23/3596, par atmežošanas kompensācijas aprēķināšanu īpašumā [..], 1. kvartāla 8. nogabalā, informē, ka aprēķinātais kompensācijas apmērs ir nulle, pamatojoties uz Ministru kabineta 2012. gada 18. decembra noteikumu Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību“ pielikuma 3.6. punktu.
7. Virsmežniecība 13.10.2023. vēstulē arī norādījusi, ka, precizējot platību atbilstoši Meža valsts reģistra datiem, konstatēts, ka 1. kvartāla 8. nogabalā paredzēts atmežot 0,16 ha.
8. Iesniegumā norādīts, ka zemes vienība ir meliorēta.

Pamatojoties uz Meža likuma 41. panta pirmo daļu, Lauksaimniecības un lauku attīstības likuma 10.1 panta pirmo daļu, Ministru kabineta 2013. gada 5. marta noteikumu Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 7. punktu, Ministru kabineta 2007. gada 21. augusta noteikumu Nr. 562 “Noteikumi par zemes lietošanas veidu klasifikācijas kārtību un to noteikšanas kritērijiem” pielikumu,

atļaut [..], personas kods [..], atmežot meža zemi 0,16 ha platībā nekustamā īpašuma [..], Alūksnes novadā, kadastra  Nr. [..], sastāvā esošajā zemes vienībā ar kadastra apzīmējumu [..], šādā meža zemes nogabalā:

|  |  |  |  |  |  |
| --- | --- | --- | --- | --- | --- |
| Zemes vienības kadastra apzīmējums | Kvartāla numurs | Nogabala numurs | Platība, ha | Zemes lietošanas veids pēc atmežošanas | Plānotais nekustamā īpašuma lietošanas mērķis |
| [..] | 1 | 8 | 0,16 | Pļava(013) | Zeme, uz kuras galvenā saimnieciskā darbība ir lauksaimniecība (0101) |

ievērojot, ka pirms darbu sākšanas ir jāsaņem valsts SIA “ZEMKOPĪBAS MINISTRIJAS NEKUSTAMIE ĪPAŠUMI” tehniskie noteikumi atmežošanai.

Lēmums stājas spēkā ar brīdi, kad tas paziņots adresātam.

Lēmumu var pārsūdzēt Administratīvajā rajona tiesā Voldemāra Baloža ielā 13A, Valmierā, Valmieras novadā, LV-4201, viena mēneša laikā no tā spēkā stāšanās dienas.

Pielikumā: [..].